Club Lago เป็นร้านอาหารอยู่ในรีสอร์ทชื่อ Lacasetta by Toscana Valley เขาใหญ่ บรรยากาศจะเหมือนอยู่ในประเทศอิตาลี เป็นบรรยากาศที่มีสถาปัตยกรรมที่สวยงามเป็นเอกลักษณ์  ลมพัดเย็นสบาย รายล้อมด้วยขุนเขา บริเวณร้านอยู่ติดกับริมทะเลสาบ และสระว่ายน้ำ ตัวร้านถูกตกแต่งในสไตล์อิตาลี บริเวณด้านในแบ่งโต๊ะออกเป็นสัดส่วน สามารถเลือกนั่งทานอาหารได้ตามชอบ ส่วนภายนอกเหมาะนั่งทานอาหารพร้อมชมวิวทิวทัศน์สวย ๆ สัมผัสกับสายลมเย็นสบายของเขาใหญ่ในช่วงเย็น- ค่ำ และสำหรับแขกที่มาพักที่ Lacasetta ก็ต้องมารับบริการอาหารเช้าที่นี่เช่นกัน

สำหรับเมนูอาหารมีหลากหลายให้เลือกพอประมาณ  โดยเฉพาะที่ชอบมาก คือมีอาหารไทยยอดนิยมเด็ดๆ เช่น เสือร้องไห้เนื้อริบอายหมักแจ่ว, คอหมูย่างน้ำจิ้มแจ่ว,หมูแดดเดียว, ต้มยำเห็ด, ต้มแซ่บเป็ดตุ๋น ,อาหารจานเดียวข้าวราดต่างๆ, อาหารอีสานส้มตำไก่ย่าง น่าอร่อยทั้งนั้น ดูเมนูอยากทานไปหมดเลย 

อาหารที่สั่งมื้อนี้
- ข้าวไข่ข้นกระเพราหมูกรอบ (฿190) อันนี้ไม่ได้ชิมแต่เพื่อนบอกว่าใช้ได้

- ข้าวผัดปลาสลิด (฿240 ) อร่อยดี แต่ราคาสูงไปนิด ถ้าเทียบกับปริมาณ 

- หอยแมลงภู่เปลือกดำราดน้ำยำวาซาบิ( ฿220 ) อร่อย แซ่บ เผ็ดดี ส่วนตัวแล้วชอบ ทางร้านใช้หอยแมลงภู่สีดำตัวขนาดปานกลาง นำไปอบกับไวน์ขาวและโหระพา ราดด้วยน้ำยำซีฟู้ดที่ผสมวาซาบิ 

- ไก่ย่างหนังกรอบเสิร์ฟกับข้าวเหนียวส้มตำไทย (฿360) ????เมนูนี้ชอบมากสุดคือไก่ย่างหนังกรอบ อร่อยดี หอมเครื่องหมักตะไคร้ ขมิ้น และกระเทียม ทางร้านหมักได้เข้าเนื้อดีมาก ไม่ต้องจิ้มน้ำจิ้มทานเปล่าๆยังอร่อยเลย หรือทานคู่กับน้ำจิ้มแจ่ว ข้าวเหนียวส้มตำ ฟินมาก สารภาพเลยว่าติดใจ เป็นเมนูที่มาครั้งหน้าต้องสั่งซ้ำอีกแน่นอนค่ะ 

การบริการ : พนักงานเทรนมาดีมาก ยิ้มแย้ม ต้อนรับดี เป็นมิตร และบริการด้วยความเต็มใจ 

พิกัด : อยู่ในรีสอร์ท Lacasetta by Toscana Valley เขาใหญ่ 
ตำบลโป่งตาลอง อำเภอปากช่อง จังหวัดนครราชสีมา 
*ขับมาทางถนนธนรัชต์ ก่อนถึงด่านเก็บเงินเขาใหญ่ประมาณ 100 เมตร ให้เลี้ยวซ้ายขับมาทางอ.วังน้าเขียว ประมาณ 20 กิโลเมตร ก็จะเห็นโครงการ Toscana อยู่ทางด้านขวามือ ขับเข้าไปติดต่อตรง รปภ.หน้าประตูเลยค่ะ 

เวลาเปิด-ปิด 
เปิดทุกวัน เวลา 07.00 - 22.00 น.

เบอร์โทรศัพท์ 098-308-6555 www.toscanavalley.com

????*มาตรฐานความอร่อยของแต่ละคนไม่เท่ากัน ต่างคนต่างรสนิยม แล้วแต่คนชอบหรือไม่ชอบ ถูกปากเขาอาจจะไม่ถูกปากเราก็ได้ ขึ้นอยู่กับตัวเองล้วนๆ ลิ้นสัมผัสรับรสไม่เหมือนกัน ดังนั้น โปรดใช้วิจารณญาณในการรับข้อมูล รีวิวนี้เป็นเพียงความคิดเห็นส่วนตัว จะให้ชัวร์ๆคุณต้องมาชิมเองค่ะ????